Lav et referat af nedenstående tekst:

Tekst:
Det blev afgjort søndag til et opstillingsmøde med 20 deltagere. 66-årige Bent Bøgsted meddelte tidligere i år, at han ikke genopstiller. Siden har han i konsekvens af Morten Messerschmidts valg til ny partiformand forladt partiet. Tre var klar til at tage over efter ham i Frederikshavnkredsen: Danny Rosenkilde Nielsen, der er formand for partiets lokalafdeling i Brønderslev, Jamie Voldby, ligeledes fra Brønderslev, samt Nana Thillemann Harring fra Aarhus. Og det blev altså sidstnævnte, der løb af med sejren. Ekstra stemmerunde skulle til Ingen af de tre fik i første valgrunde de påkrævede 50 procent af stemmerne. En ny runde mellem Danny Rosenkilde Nielsen og Nana Thillemann Harring endte med, at hun vandt med 12 stemmer mod otte. Den nye nordjyske folketingskandidat har familiemæssige rødder i Dybvad. Hun var ved valget i november opstillet til by- og regionsrådsvalget, dog uden at opnå valg. Ved kommunalvalget opnåede hun i Aarhus Kommune 1337 personlige stemmer og blev førstesuppleant. Byrådsmedlem Erik Høgh-Sørensen fra Hjørring har tidligere meddelt, at han agtede at lægge billet ind på kandidaturet efter Bent Bøgsted. I mellemtiden har Dansk Folkepartis hovedbestyrelse imidlertid fjernet ham fra listen over godkendte folketingskandidat-emner.

Referat:
Det bliver den 23-årige nyuddannede sygeplejerske Nana Thillemann Harring, der afløser veteranen Bent Bøgsted som Dansk Folkepartis folketingskandidat i Frederikshavnkredsen.